ઘરફોડ ચોરીના ગુનાઓના ભેદ ઉકેલવા પોલીસ કમિશ્નર અગ્રવાલ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી ડીસીબી પીઆઇ એચ એમ ગઢવીના માર્ગદર્શન હેઠળ પીએસઆઇ પી એમ ધાખડા અને તેની ટિમ પેટ્રોલીંગમાં હતી દરમિયાન એએસઆઇ વિજયસિંહ ઝાલા, અમિતભાઇ અગ્રાવત અને યોગીરાજસિંહ જાડેજાને મળેલી બાતમી આધારે પ્રતાપસિંહ ઝાલા, હરદેવસિંહ જાડેજા, સોકતખાન ખોરમ, યોગેન્દ્રસિંહ જાડેજા, પ્રદીપસિંહ જાડેજાને સાથે રાખીને રાજકોટ એરપોટર્ ઉપર વોચ ગોઠવી હતી ત્યાંના ઉપરી અધિકારી સાથે લાઇઝનીંગ કરી સુરતના ઉમરા પોલીસ સ્ટેશનમાં નોંધાયેલા ચોરીના ગુનાના આરોપીને દબોચી લીધો હતો પોલીસે મૂળ બિહારના અને સુરતની સમય પાર્ક સોસાયટીમાં રહેતા અને શેઠને ત્યાં જ સાડા ત્રણ લાખ રોકડની ચોરી કરનાર અભિષેકકુમાર અનીલકુમાર સૈની નામના માલી શખ્સને ફ્લાઈટમાં બેસી બીહાર ભાગી જાય તે પૂર્વે જ દબોચી લઇ રોકડા ૩.૩૧ લાખ અને ૧૨,૫૦૦ રુપિયાનો મોબાઈલ કબ્જે કર્યો હતો અને આ અંગે સુરત પોલીસને જાણ કરી હતી માલીકને વિશ્વાશમાં લઇ ચોરીને અંજામ આપતો હતો જરુર પડ્યે લોકરની નકલી ચાવી પણ બનાવી લેતો હોવાનું જાણવા મળ્યું છે.